section_heading: Radnja
paragraph_text: 20-godišnji Will Hunting (Matt Damon) iz južnog Bostona je zapravo genijalac koji, unatoč tome, odlučuje raditi kao čistač na znanstvenom sveučilištu Massachusetts i provoditi slobodno vrijeme sa svojim prijateljima Chuckiejem Sullivanom (Ben Affleck), Billyjem McBrideom (Cole Hauser) i Morganom O'Mallyjem (Casey Affleck). Nakon što dobitnik nagrade za kombinatoriku, profesor Gerald Lambeau (Stellan Skarsgård) postavi matematički problem kako bi natjerao svoje studente na dodatno zalaganje, Will rješava zadatak brzo, ali anonimno. Lambeau nakon toga postavi još teži zadatak te vidi Willa kako ga rješava. U isto vrijeme Will upoznaje Skylar (Minnie Driver), britansku studenticu koja će uskoro maturirati na Sveučilištu Harvard te otići u Kaliforniju na Stanford kako bi nastavila s medicinskim obrazovanjem.